El Bonu, el feu y l’Alien
#000000
Trasnu, el primer superhéroe asturianu
#000001
Iberia Inc. foi una serie curtia de superhéroes a l’americana cola peculiaridá de tar ambientada n’España. Creáronla Rafael Marín y l’apocayá fináu Carlos Pacheco, y tres d’unos años en llimbu acabó espublizándose en 1997, dempués de tar a puntu de ser parte integrante del Universu Marvel, como parte de la llinia Marvel UK (y, de fechu, llegaron a facer un cameín na serie curtia Avengers Forever).
#000002
Naide nun sabe claro d’ónde vien Trasnu, cuente qu’hai informes dende entamos del sieglu XIX d’un ñeñu d’oreyes puntiaes que diba y volvía una y otra vegada al Orfanatu Asturcón, pos tolos que lu afiaben quedaben espantaos al ver que pasaben los años y nun crecía. Nun se sabe si ye un mutante o un trasgu verdaderu, pero a la mocedá aparentemente eterna que tien van xuncíes otres peculiaridaes: tien l’axilidá d’un saltimbanqui, un gran poder de telequinesis y una capacidá non mui controlada de transustanciación de la materia. Al ser baxín y fumador pue recordanos un poco a Wolverine, pero en verdá, pol calter cínicu, chancieru, charrán y fartón, tien un gran asemeyu a otru superhéroe de Marvel enforma menos conocíu, Pip the Troll.
#000004
Ye una pena que nun tenga un gran protagonismu na hestoria magar ser miembru del superequipu, y nun podemos dicir muncho más d’él. Podríemos suponer, o más bien imaxinar pola ene nel nome, que ye del occidente d’Asturies, pero non muncho más.
#000005
De lo que nun hai dulda ye que, pelo menos de momentu (anque esperamos que non pa muncho), ye l’únicu superhéroe asturianu. Que nun ye poco.
#000006
Guardar el nome, corréu y sitiu web nesti restolador pa la próxima vegada que comente.
#000009
Les cuentes compartíes de Netflix acaben en marzu
#000011